Mtapenda (Katavi) ni moja kati ya kata 12 zinazounda Halmashauri ya Wilaya ya Nsimbo katika Mkoa wa Katavi, Tanzania. Kata hii ndiko zilipo ofisi za makao makuu ya Halmashauri ya Wilaya ya Nsimbo, pia inajulikana kutokana na kuwa na eneo maalumu lililotengwa kwa ajili ya shughuli za uwekezaji wa viwanda. Ina postikodi namba 50118. Kwa mujibu wa sensa ya watu na makazi iliyofanyika mwaka wa 2012, kata ya Mtapenda inakadiriwa kuwa na wakazi wapatao 4,811. Kata ya Mtapenda inakaliwa na wakazi wa makabila mchanganyiko wanaozungumza lugha mbalimbali kama vile Kifipa, Kibende, Kirwila, Kikonongo na nyinginezo, ila Wafipa ndio waliotawala sana maeneo hayo.